CELEX: 32018D0135
Language: el
Date: 2018-01-23 00:00:00
Title: Απόφαση (ΚΕΠΠΑ) 2018/135 της Επιτροπής Πολιτικής και Ασφάλειας, της 23ης Ιανουαρίου 2018, σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/1/2018)

27.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 24/1
            
         ΑΠΌΦΑΣΗ (ΚΕΠΠΑ) 2018/135 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 23ης Ιανουαρίου 2018
   σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/1/2018)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
   Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1) και ιδίως το άρθρο 5,
   Εκτιμώντας τα ακόλουθα:
   
               (1)
            
            
               Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής καθοδήγησης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών δυνάμεων της αποστολής της ΕΕ.
            
         
               (2)
            
            
               Στις 26 Ιουνίου 2017, η ΕΠΑ εξέδωσε την απόφαση (ΚΕΠΠΑ) 2017/1176 (2), για τον διορισμό του ταξιάρχου Bart LAURENT ως διοικητή δυνάμεων της αποστολής της ΕΕ.
            
         
               (3)
            
            
               Στις 24 Οκτωβρίου 2017, η Ισπανία πρότεινε τον διορισμό του ταξιάρχου Enrique MILLÁN MARTÍNEZ ως διοικητή δυνάμεων της αποστολής της ΕΕ EUTM Mali, σε αντικατάσταση του ταξιάρχου Bart LAURENT, από τις 31 Ιανουαρίου 2018.
            
         
               (4)
            
            
               Στις 5 Δεκεμβρίου 2017, η στρατιωτική επιτροπή της ΕΕ υποστήριξε την εν λόγω εισήγηση.
            
         
               (5)
            
            
               Θα πρέπει συνεπώς να ληφθεί απόφαση σχετικά με τον διορισμό του ταξιάρχου Enrique MILLÁN MARTÍNEZ. Η απόφαση (ΚΕΠΠΑ) 2017/1176 θα πρέπει να καταργηθεί.
            
         
               (6)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Ως εκ τούτου, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ταξίαρχος Enrique MILLÁN MARTÍNEZ διορίζεται διοικητής δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali), από τις 31 Ιανουαρίου 2018.
   Άρθρο 2
   Η απόφαση (ΚΕΠΠΑ) 2017/1176 καταργείται.
   Άρθρο 3
   Η παρούσα απόφαση αρχίζει να ισχύει στις 31 Ιανουαρίου 2018.
   
      Βρυξέλλες, 23 Ιανουαρίου 2018.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 14 της 18.1.2013, σ. 19.
   
      (2)  Απόφαση (ΚΕΠΠΑ) 2017/1176 της Επιτροπής Πολιτικής και Ασφάλειας, της 26ης Ιουνίου 2017, σχετικά με τον διορισμό του διοικητή δυνάμεων της αποστολής της ΕΕ της στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (EUTM Mali/1/2017) (ΕΕ L 170 της 1.7.2017, σ. 94).